Uredba Komisije (ES) št. 1218/1999

z dne 14. junija 1999

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo Komisije (ES) št. 861/1999 [2], in zlasti člena 9 Uredbe,

(1) ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

(2) ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarife ali drugih ukrepov v zvezi z blagovno menjavo;

(3) ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2, in sicer iz razlogov, navedenih v stolpcu 3;

(4) ker je primerno, da se imetnik, ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost, v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], lahko še naprej, in sicer za obdobje 60 dni, sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo;

(5) ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ob upoštevanju veljavnih ukrepov Skupnosti v zvezi s sistemi dvojne kontrole in predhodnim in naknadnim nadzorom Skupnosti nad tekstilnimi izdelki ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. junija 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 108, 27.4.1999, str. 11.

[3] UL L 302, 19.10.1992, str. 1.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Vrtni baldahin, dimenzij 3 × 3 m, iz tkanega materiala, izdelanega iz polietilenskega traku, ožjega od 5 mm, ki je na obeh straneh prevlečen s plastično maso, ki je vidna s prostim očesom. Izdelku so priloženi kovinski podporniki, ki sestavljajo njegovo ogrodje in naprave za napenjanje, s katerimi se lahko pritrdi v tla. | 39269091 | Uvrstitev določajo splošna pravila 1, 3(b) in 6 za razlaganje kombinirane nomenklature, opomba 2(a) k Poglavju 59 in besedilo oznak KN 3926, 392690 in 39269091. |

2.Lahko, ohlapno pleteno oblačilo (100 % bombaž), na katerem so natisnjeni okrasni motivi, ki sega do sredine stegen (skupna dolžina 90 cm). Ima okrogel vratni izrez z robom iz pletenega materiala in kratke rokave. Robovi rokavov in spodnji del oblačila so zarobljeni in na spodnjem delu so približno 10 cm dolgi razporki.(Obleka)(Glej fotografijo št. 580) | 61044200 | Uvrstitev določata splošni pravili 1 in 6 za razlaganje kombinirane nomenklature in besedilo oznak KN 6104 in 61044200. Glej tudi Pojasnjevalne opombe kombinirane nomenklature v zvezi z oznakami KN 61044100 do 61044900. Zadevno oblačilo ne more biti uvrščeno kot spalna srajca, ker se lahko zaradi svojih objektivnih značilnosti nosi tako v postelji kot drugje in zato ni namenjeno izključno ali predvsem kot oblačilo za spanje. Oblačilo zaradi svoje dolžine ne more biti uvrščeno v oznako KN 6109. |

3.Lahko, ohlapno pleteno oblačilo (100 % bombaž) brez rokavov, na katerem so natisnjeni okrasni motivi, ki sega nižje od kolen (skupna dolžina 120 cm). Ima globok, okrogel vratni izrez z robom iz pletenega materiala. Spodnji del oblačila je zarobljen in ima približno 22 cm dolge stranske razporke.(Obleka)(Glej fotografijo št. 581) | 61044200 | Uvrstitev določata splošni pravili 1 in 6 za razlaganje kombinirane nomenklature in besedilo oznak KN 6104 in 61044200. Glej tudi Pojasnjevalne opombe kombinirane nomenklature v zvezi z oznakami KN 61044100 do 61044900. Zadevno oblačilo ne more biti uvrščeno kot spalna srajca, ker se lahko zaradi svojih objektivnih značilnosti nosi tako v postelji kot drugje in zato ni namenjeno izključno ali predvsem kot oblačilo za spanje. Oblačilo zaradi svoje dolžine ne more biti uvrščeno v oznako KN 6109. |

4.Enobarvno oblačilo iz tkanega materiala iz 100 % poliamida debeline 0,1 mm, na notranji strani prevlečeno z necelularno plastično maso (poliuretan) in s prešito podlogo.Oblačilo ima dva ovratnika, eden je izdelan iz pletenega materiala s krtačeno zankasto oz. lasasto površino, spredaj je odprto po vsej dolžini, zapenja pa se s pritiskači z leve na desno.Ima dolge rokave z zadrgami na koncu in dva všita žepa v višini pasu.Oblačilo sega do bokov (skupna dolžina 75 cm) in se spodaj lahko stisne.(Oblačilo, podobno anoraku)(Glej fotografijo št. 583) | 62019300 | Uvrstitev določata splošni pravili 1 in 6 za razlaganje kombinirane nomenklature, opomba 2(a)(1) k Poglavju 59, opomba 8 k Poglavju 62 in besedilo oznak KN 6201 in 62019300. Oblačilo je izdelano iz blaga, katerega prevleka ni vidna s prostim očesom. |

5.Tkano oblačilo iz dvobarvnega sintetičnega materiala (100 % najlon), brez rokavov, ki pokriva zgornji del telesa do bokov. Ima vratni izrez v obliki črke V, spredaj se po vsej dolžini zapira z zadrgo, na spodnjem delu pa je stisnjeno z elastiko.Široki izrezi za roke so na spodnjem delu delno stisnjeni z elastiko. Oblačilo ima našit žep, ki se zapira z ježkom, zanke za pas in pas iz blaga, ki se lahko poljubno zapira s sponko.Oblačilo je v celoti podloženo. Spredaj je narejeno iz dveh delov, zadaj pa iz enega; vsi so izdelani iz celularne plastične mase.(Drugo oblačilo)(Glej fotografijo št. 582) | 62114390 | Uvrstitev določata splošni pravili 1 in 6 za razlaganje kombinirane nomenklature, opomba 8 k Poglavju 62 in besedilo oznak KN 6211, 621143 in 62114390. Glej tudi Pojasnjevalne opombe harmoniziranega sistema k tarifni številki 6211. Oblačilo zaradi svojih objektivnih značilnosti ne more biti uvrščeno kot rešilni jopič iz tarifne številke 6307. |

6.Vrtni baldahin, dimenzij 3 × 3 m s prekrivalom iz debelega tkanega blaga iz 100 % bombaža in kovinskimi podporniki, ki sestavljajo njegovo ogrodje in napravami za napenjanje, s katerimi se lahko pritrdi v tla.Blago oblikuje streho, ki pokriva štiri podpornike.(Glej fotografijo št. 588) | 63069100 | Uvrstitev določajo splošna pravila 1, 3(b) in 6 za razlaganje kombinirane nomenklature, opomba 1 k Poglavju 63 in besedilo oznak KN 6306 in 63069100. Izdelek se ne more upoštevati kot šotor, ker je z vseh strani odprt. |

--------------------------------------------------